Janina Żoch – O mie…
Urodziołach sie na Kaufhausie
tak po prowdy w hutniczym marasie
jak bołach bajtlym to tu fajnie boło
lotałach boso,nigdy sie niy nudzioło
sznita z fetym i na plac leciałach
z dziołchami w kester grać musiałach
na klopsztandze zrobić pora koziołkow
potym grać w fuzbal-chopcy na dziołchow
na wieczor w trajba my se grali
tak my wolny czas spyndzali
w szkole tyż mi sie niy nudzioło
bołach rojber,wszyndzie połno mie boło
jak teraz na starość to spominom
pamiyntom że żić łod kija miałach sino
jednak boło fajnie godom wom
jak spominom płaczki w łocach mom
teroz bajtle niy umiom sie tak bawić
umiom klońć,pić piwo i z cygarytom łazić
ani takymu dać w pysk bo niy wolno bić dzieci
ani kopnońć w żić bo na policjo poleci
do łojcow my mieli szacunku wiela
i ślonski łobiod kożdo nidziela
teroz niy ma szacunku,ani tych łobiadow
nos wyzywajom łod starych dziadow
takich czasow my sie doczekali
łoboczymy co to bydzie dali.
Czym jo sie zajmujaCzym jo sie zajmuja?
tego sama niy pojmuja
roz jo praczka, roz kuchara
tyż myśliciel-co wsadzić do gara
po chałpie ze szmatom durś lotom
bajtlom galoty stargane łotom
po trocha tyż matymatyczka
po odjynciu opłat czy zostanie troszyczka
z cerom łaża do przedszkola
po połedniu tyż sie szkola
jo tu niy chca wyliczać wszystkego
bo zostało kupa tego
ale jak jest nidzielny dziyń
to jo jest łokropny lyń
to na razie by boło tela
poczekom teraz na drugo nidziela
Janina Żoch
lim_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn bos_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn pol_Latn szl_Latn szl_Latn szl_Latn pol_Latn swe_Latn